ᒥᓐ ᐸᑎᒪ ᐊᑯ ᒋᓴᔅ ᒂ ‍ ᐃᑐᑕᑦ ᐊᓐᑕ ᑲᓕᓕ ᑲ ‍ ᐃᓯᓂᐧᑲᑕᔨᒡ ᐊᔅᒋᔪᐤ,
ᓇᒪ ᐎ ᐊᓐᑕ ᒍᑎᔭ ᑲ ‍ ᐃᓯᓂᐧᑲᑕᔨᒡ ᐊᔅᒋᔪᐤ ᐃᑕᒐ ᐅᒋ ᐎ ᐃᑐᑕᐤ ᐛᔅ ᒋ ‍ ᒋᔅᒐᔨᑎᒻ ᐊᒋ ᐎ ‍ ᓂᐸᐃᑯᑦ ᐊᓂᔭᔪᐛ ᒍᐤ ᐃᔪᐛ ᑲ ‍ ᓂᑲᓂᔅᑯᐛᔨᒋ᙮
ᓴᔅ ᒪᒃ ᒋ ‍ ᐸᓱᓇᑯᓂᔪᐤ ᑲᒋ ‍ ᒥᑯᓴᒡ ᒍᐤ ᐃᔪᒡ᙮
ᐊᑯᑕ ᐅᔭ ᒪᒂᒡ ᒋ ‍ ᑎᑯᓂᔪᐤ ᑕᓐ ᑲᒋ ‍ ᐃᑎᒡ ᒪᓐ ᑭᔭ ᒥᒋᐛᐱᒡ ᒋ ‍ ᑕᐅᒡ᙮
ᐊᑯ ᒋᓴᔅ ᐎᐧᑲᓂᓴ ᒂ ‍ ᐃᑎᑯᑦ,
“ᔅᑐᑕ ᒪ,
ᓇᑕ ᒍᑎᔭᒡ ᒐ ‍ ᐃᑐᑕᔨᓐ,
ᒐ ‍ ᐛᐸᑕᒡ ᐊᓐᒡ ᑲ ‍ ᓇᓴᐅᔅᒡ ᑕᓐ ᐊ ᐃᓯ ‍ ᒪᒥᔅᑲᒡ ᐃᑐᐅᑦ᙮
ᓇᒪ ᐊᐛᓐ ᑲ ‍ ᑕᐤ ᑕᓐ ᒐᒋ ᐃᓯ ‍ ᐃᑐᑕᐧᒃ ᓇᑐᐛᔨᑎᒧᒂ ᒐᒋ ᒥᔪ ‍ ᒋᔅᒐᔨᒪᑭᓄᐅᑦ᙮
ᐊ ‍ ᐃᑐᑎᒧᐎᓇ ᒪᒃ ᒪᒥᔅᑲᒡ ᐃᑐᐅᓐ,
ᐱᔅᑎᓂᓱᐤ ᒐᒋ ᒋᔅᒐᔨᒥᑯᔨᓐ ᑕᓐ ᒐᒋ ᐃᓯ ‍ ᐃᑐᑎᒥᓐ᙮”
ᐛᔅ ᐛᐛᒡ ᑎᐱᔨᐛ ᐎᐧᑲᓂᓴ ᓇᒪ ᐅᒋ ᑕᑈᔭᔨᒥᑯᐤ ᒋᓴᔅ᙮
ᐊᑯ ᒋᓴᔅ ᒂ ‍ ᐃᑕᑦ,
“ᑕᐸ ᐊᔅᒄ ᐅᑎᒋᐱᔪᐤ ᒐᒋ ᔅᑐᑕᔭᓐ,
ᒋᔨᐛᐤ ᒪᒃ ᒥᒄ ᐛ ᐃᔅᐱᔅ ᐃᑐᑕᔭᒄ ᒋᑭ ᒋ ‍ ᐃᑐᑕᓇᐛᐤ᙮
ᑕᐸ ᑎᑯᓂᔪᐤ ᒐᒂᔪᐤ ᒐᒋ ᐅᒋ ‍ ᐛᐧᑲᑎᑕᑯᒡ ᐊᐛᓐᒋ ᐅᑕ ᐊᔅᒋᒡ ᑲ ‍ ᑕᒡ ᐊᑲ ᑕᑈᔭᔨᒪᒡ ᒋᓴᒪᓂᑐᐛ,
ᒥᒄ ᒪᒃ ᓂ ‍ ᐛᐧᑲᑎᑯᒡ ᓂᔾ ᐛᔅ ᓂ ‍ ᐎᑕᓐ ᑕᓐ ᐊᔅᐱᔅ ᒥᒐᑎᓯᓇᓄᐅᒡ᙮
ᒪᒋᒄ ᒋᔨᐛᐤ ᐃᑐᑕᒄ ᓇᑕ ᐊ ‍ ᒥᑯᓴᓄᒡ,
ᑕᐸ ᐊᔅᒄ ᐅᑎᒋᐱᔪᐤ ᓂᔾ ᐊᓐᑕ ᒐᒋ ᐃᑐᑕᔭᓐ᙮”
ᐃᔅᐱ ᒪᒃ ᒋᓴᔅ ᑲ ‍ ᐃᔅᒋᔄᑦ ᐅᔭ ᐊᑯᑕ ᐃᔭᐱᒡ ᐊᓐᑕ ᑲᓕᓕᒡ ᑲ ‍ ᑕᑦ᙮
ᐃᔅᐱ ᒪᒃ ᑲ ‍ ᔅᑐᑕᔨᒋ ᐊᓂᔭ ᒋᓴᔅ ᐎᐧᑲᓂᓴ ᐊᓐᑕ ᐊᓂᔭ ᐊ ‍ ᒥᑯᓴᓄᐎᒡ ᐊ ‍ ᐃᑐᑕᔨᒋ,
ᑭᔭ ᐎᔾ ᒋ ‍ ᐃᑐᑕᐤ ᐊᓐᑕ ᐊᑲ ᒋᔅᒐᔨᒥᑯᑦ ᐛᔅ ᓇᒪ ᐅᒋ ᓂᑐᐛᔨᒪᐤ ᒐᒋ ᒋᔅᒐᔨᒥᑯᑦ ᐊᐛᔪᐛ ᐊᓐᑕ ᐊ ‍ ᑕᑦ᙮
ᐊᓂᔭᔪᐛ ᒪᒃ ᒍᐤ ᐃᔪᐛ ᑲ ‍ ᓂᑲᓂᔅᑯᐛᔨᒋ ᒋ ‍ ᓇᓂᑐᐛᔨᒥᑯᐤ ᐊᓐᑕ ᐊ ‍ ᒥᑯᓴᓄᐎᒡ᙮
ᒋ ‍ ᓇᓂᑐᐤ ᑯᒂᒋᒐᒧᔪᐛ ᑕᓐᑕ ᐊ ‍ ᑕᑦ᙮
ᒥᒐᑦ ᒪᒃ ᐊᐛᔪᐛ ᒋ ‍ ᐊᔨᒧᒥᑯᐤ ᐊᓐᑕ ᑲ ‍ ᑕᔨᒋ᙮
ᐱᔅᒐ ᐊ ‍ ᐃᔅᒋᔄᔨᒋ,
“ᓇᔅᒡ ᑕᑈ ᒥᔽᔨᑕᑯᓱᐤ ᐅ ᓇᐸᐤ᙮”
ᐊᑯ ᑯᑎᑲ ᐊ ‍ ᐃᔅᒋᔄᔨᒋ,
“ᓇᒪ ᒥᔽᔨᑕᑯᓱᐤ,
ᐎᔭᓯᒪᐤ ᐊᐛᔪᐛ᙮”
ᓇᒪ ᒪᒃ ᐅᒋ ᒋᔄᐛᐅᒡ ᐊ ‍ ᐊᔨᒧᒪᒡ ᒋᓴᓴ ᐛᔅ ᒋ ‍ ᑯᔅᑕᐅᒡ ᐊᓂᔭᔪᐛ ᒍᐤ ᐃᔪᐛ ᑲ ‍ ᓂᑲᓂᔅᑯᐛᔨᒋ᙮
ᓴᔅ ᒪᒃ ᓴᓯᑲᓐ ᐊᐱᑐᐤ ᒋ ‍ ᐃᔅᐱᔅ ᒋ ᐃᓯ ‍ ᒥᑯᓴᓄᔪᐤ,
ᐊᑯ ᒋᓴᔅ ᒂ ‍ ᐃᑐᑕᑦ ᐊᓐᑕ ᒋᓴᐊᔭᒥᐊᐅᒋᐛᐱᒡ ᐊᑯ ᒂ ‍ ᒋᔅᑯᑎᒪᒐᑦ᙮
ᐊᓐᒡ ᒪᒃ ᒍᐤ ᐃᔪᐛ ᑲ ‍ ᓂᑲᓂᔅᑯᐛᒡ ᓇᔅᒡ ᒋ ‍ ᒥᔅᑲᑕᔨᑎᒥᐃᑯᐅᒡ ᐊ ‍ ᐃᔅᐱᔅ ᒥᔪᑕᑯᓯᔨᒋ ᐊ ‍ ᒋᔅᑯᑎᒪᒐᔨᒋ ᐊᑯ ᒂ ‍ ᐃᔅᒋᔄᒡ,
“ᑕᓐᑕ ᐛᒋ ‍ ᓇᔅᒡ ᒥᔅᑎ ᒋᔅᒐᔨᑕᐧᒃ ᒥᓯᓇᐃᑭᓂᔪᐤ ᐊᑲ ᒪᒃ ᓂᑕ ᐅᒋ ᒋᔅᑯᑎᒧᐛᑭᓄᐅᑦ ?”
ᒋᓴᔅ ᒂ ‍ ᐎᑎᒧᐛᑦ ᐊ ‍ ᐃᑕᑦ,
“ᐊᓐ ᑲ ᐃᓯ ‍ ᒋᔅᑯᑎᒪᒐᔭᓐ ᓇᒪᔭᐤ ᓂᔾ ᐊᓐ ᓂᒋᔅᑯᑎᒪᒐᐅᓐ,
ᒋᓴᒪᓂᑐᐤ ᐊᓂᔭ ᐅᒋᔅᑯᑎᒪᒐᐅᓐ,
ᐊᓐ ᑲ ᐸᒋ ‍ ᐃᑎᓴᐅᑦ᙮
ᐊᓐ ᒪᒃ ᐊᐛᓐ ᓱᒃ ᐎ ᐃᑐᑎᒧᐛᒐ ᒋᓴᒪᓂᑐᐛ ᐅᑦ ᐃᑕᔨᑎᒧᐅᓂᔪᐤ,
ᐊᓂᔭ ᑕᓐ ᐊ ᐃᓯ ‍ ᒋᔅᑯᑎᒪᒐᐅᒡ ᐊᑯᑕ ᒐ ᐅᒋ ‍ ᒋᔅᒐᔨᑕᐧᒃ ᒋᓴᒪᓂᑐᐛ ᑲ ᐸᒋ ‍ ᐃᑎᓱᒥᒂᓂ ᐊᓂᔭ ᒐᒋ ᐃᓯ ‍ ᒋᔅᑯᑎᒪᒐᐅᒡ ᑭᔭ ᒪᒃ ᒥᒄ ᓂᔾ ᓂᑦ ᐃᑕᔨᑎᒧᐅᓂᒡ ᐛᒋᐱᔨᒂ᙮
ᐊᓐ ᐊᐛᓐ ᒥᒄ ᐎᔾ ᑕᓐ ᐊ ‍ ᐃᑕᔨᑕᐧᒃ ᑲ ᐃᓯ ‍ ᐎᑕᐧᒃ ᒐᒂᔪᐤ,
ᓂᑐᐛᔨᑎᒻ ᐎᔾ ᒐᒋ ᒋᔅᑕᔨᒪᑭᓄᐅᑦ᙮
ᐊᑯ ᐊᓐ ᐊᐛᓐ ᑲ ‍ ᓂᑐᐛᔨᑕᐧᒃ ᒐᒋ ᒋᔅᑕᔨᒪᑭᓄᔨᒋ ᐊᓂᔭ ᑲ ᐸᒋ ‍ ᐃᑎᓴᐅᑯᑦ ᑯᐃᔅᒄ ᐃᑐᐤ ᑭᔭ ᓇᒪ ᓇᔅᒡ ᑎᑯᓂᔪᐤ ᐎᔭᓯᐃᐛᐅᓂᔪᐤ ᐊᓐᑕ ᐊ ‍ ᑕᑦ᙮
ᓇᒪᐎᔾ ᐊ ᒧᓱᔅ ᒋ ᐅᒋ ‍ ᒥᔨᑯᐛᐤ ᐊᓂᔭ ᐎᓱᐛᐅᓂᔪᐤ ᑲ ‍ ᐊᔭᐛᒄ᙮
ᓇᒪ ᒪᒃ ᐛᐛᒡ ᐸᐃᒄ ᐊᓐᑕ ᐊ ‍ ᑎᓯᔭᒄ ᒋ ‍ ᓂᓇᐃᑕᓇᐛᐤ ᐊᓐ ᐎᓱᐛᐅᓐ᙮
ᒐᒂᓐ ᒪᒃ ᐛᒋ ᐎ ᐸᒋ ‍ ᓂᐸᐃᔭᒄ ?”
ᐊᑯ ᐊᓐᒡ ᐃᔪᒡ ᑲ ᐃᓯ ‍ ᐎᑎᒧᐛᒡ ᒋᓴᓴ ᐊ ‍ ᐃᑕᒡ,
“ᒥᒋ ‍ ᐊᒐᐧᒄ ᒋ ‍ ᐱᒋᔅᑲᒄ᙮
ᐊᐛᓐ ᒪᒃ ᐅ ᐛ ᓂᐸᐃᔅᒃ ?”
ᒋᓴᔅ ᒂ ‍ ᐎᑎᒧᐛᑦ ᐊ ‍ ᐃᑕᑦ,
“ᐸᐃᒄ ᒪᒥᔅᑲᒡ ᐃᑐᐅᓐ ᓂᒋ ‍ ᐃᑐᑕᓐ,
ᔅᒋ ‍ ᒥᔅᑲᑕᔨᑎᒥᐃᑯᓇᐛᐤ ᒪᒃ ᐊ ‍ ᐊᔭᒥᐊᐅᒋᓯᑲᒡ ᐊᓐ ᐊᒋ ‍ ᐃᑐᑎᒪᓐ᙮
ᒧᓱᔅ ᒋ ‍ ᐃᑎᓱᐛᒐ ᒐᒋ ᐃᑐᑕᑭᓄᐎᒡ ᐊᓂᔭ ᐎᓱᐛᐅᓂᔪᐤ ᑲ ‍ ᐃᑎᔅᑕᔨᒡ ᒐᒋ ᒋᔅᒋᓄᐛᒋᐊᑭᓄᔨᒋ ᓇᐸᓴ ᒪᒂᒡ ᐊ ‍ ᐊᐱᓯᓯᔨᒋ᙮
ᓇᒪᔭᐤ ᒪᒃ ᒧᓱᔅ ᓂᔅᑎᒻ ᑲ ‍ ᐱᔅᑎᓇᐧᒃ ᐊᓂᔭ ᐎᓱᐛᐅᓂᔪᐤ,
ᓴᔅ ᐊᓐᑕ ᐛᔅᑭᒡ ᒋ ‍ ᐛᐧᑯᒪᐊᑭᓄᐅᒡ ᐊᔪᐅᒄ ᐅᔭ ᐎᓱᐛᐅᓂᔪᐤ ᑲ ‍ ᐊᔭᒡ᙮
ᐃᔭᐱᒡ ᒪᒃ ᒋ ‍ ᒋᔅᒋᓄᐛᒋᐊᐛᐅᒡ ᓇᐸᓯᒡ ᐊ ‍ ᐅᑎᒋᐱᔨᒋ ᐅᔭ ᒐᒋ ᐃᑐᑐᐛᑭᓄᐅᒡ ᐊᑎ ᒪᒂᒡ ᐊ ‍ ᒍᐤ ᐊᔭᒥᐊᐅᒋᓯᑲᔨᒡ᙮
ᐊᑎ ᐊ ‍ ᒍᐤ ᐊᔭᒥᐊᐅᒋᓯᑲᒡ ᐃᔭᐱᒡ ᒋ ‍ ᒋᔅᒋᓄᐛᒋᐊᐛᐅᒡ ᓇᐸᓯᒡ ᐊ ‍ ᐃᔅᐱᔅ ᐎ ᑭᓄᐛᔨᑎᒺᒄ ᒧᓱᔅ ᐅᐎᓱᐛᐅᓐ,
ᒐᒂᓐ ᒪᒃ ᐛᒋ ‍ ᒋᔄᓯᔅᑐᔭᒄ ᓇᔅᒡ ᐊᒋ ‍ ᒥᓏᒋᐃᒃ ᐊᓐ ᓇᐸᐤ ᐊ ‍ ᐊᔭᒥᐊᐅᒋᓯᑲᔨᒡ ?
ᑯᐃᔅᒄ ᒪ ᒪᒥᑐᓇᔨᑎᒧᒄ ᐊᓐ ᑲ ‍ ᐃᑐᑎᒪᓐ᙮
ᐊᑲᐎᔾ ᐊᑕᒪᔨᒥᒄ ᒐᒂᓐ ᐊᑲ ᓂᔅᑎᒻ ᓇᔅᒡ ᓂᑐ ‍ ᒋᔅᒐᔨᑎᒪᒄ ᒐᒂᓐ ᐛᒋ ‍ ᐃᑐᑎᒪᓐ ᐊᓐ ᑲ ‍ ᐃᑐᑎᒪᓐ,”
ᒋ ‍ ᐃᑕᐤ ᒋᓴᔅ᙮